text: 
  MADEN KNAP
  
  En dansk anerkendelse af Makedonien skal dog afstemmes med de øvrige 
  EF-lande, og her stritter Grækenland voldsomt imod. Grækerne vil ikke 
  anerkende navnet Makedonien, som efter græsk opfattelse er betegnelsen 
  på et område i det nordlige Grækenland.
  
  Mens borgerkrigen raser, og politikerne forhandler, sidder Anders Dahl 
  Rasmussen fortsat i sin celle i fængslet Scremska Mitrovica ca. 65 km
   vest for Beograd.
  
  Han taler ikke jugoslavisk og har i to et halvt år ikke haft besøg 
  af andre end sin jugoslaviske sagfører og diplomater fra den danske 
  ambassade.
  
  " Jeg besøgte ham så sent som i sidste uge, hvor han havde det 
  ganske rimeligt. Han får medicin for sin sukkersyge og 
  kredsløbsforstyrrelser og forsyner os hver gang med lange indkøbslister 
  om aviser, cigaretter og fødevarer, " oplyser den danske 
  charge d'affairs Joachim Rehder til B.T..
  
  " Blandt andet beder han os købe løg, tomater, spegepølser, the og 
  margarine, for også fængslerne bliver berørt af borgerkrigen. Her i 
  Beograd er det blevet sværere af skaffe mad, og det begynder at 
  blive småt med varer som sukker, spiseolier og benzin, " tilføjer 
  diplomaten.
  
  
  
  